Document ID: 31998L0059

Reference:
EUR-Lex - 31998L0059 - DA
Avis juridique important
|
31998L0059
Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser
EF-Tidende nr. L 225 af 12/08/1998 s. 0016 - 0021
RÅDETS DIREKTIV 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 100,under henvisning til forslag fra Kommissionen,under henvisning til udtalelse fra Europa-Parlamentet (1),under henvisning til udtalelse fra Det Økonomiske og Sociale Udvalg (2), ogud fra følgende betragtninger:(1) For at dets bestemmelser kan fremtræde klart og rationelt, bør Rådets direktiv 75/129/EØF af 17. februar 1975 om tilnærmelse af medlemsstaternes lovgivninger vedrørende kollektive afskedigelser (3) kodificeres;(2) det er vigtigt at øge beskyttelsen af arbejdstagere i tilfælde af kollektive afskedigelser under hensyn til nødvendigheden af en afbalanceret økonomisk og social udvikling i Fællesskabet;(3) selv om udviklingen i medlemsstaterne går i samme retning, findes der stadig forskelle mellem de gældende bestemmelser om reglerne for og fremgangsmåden ved kollektive afskedigelser samt de foranstaltninger, der kan afbøde følgerne af kollektive afskedigelser for arbejdstagerne;(4) nævnte forskelle kan indvirke direkte på det indre markeds funktion;(5) Rådets resolution af 21. januar 1974 om et arbejdsmarkedsmæssigt og socialt handlingsprogram (4) anbefaler et direktiv om tilnærmelse af medlemsstaternes lovgivninger vedrørende kollektive afskedigelser;(6) i fællesskabspagten om arbejdstagernes grundlæggende arbejdsmarkedsmæssige og sociale rettigheder, der blev vedtaget på Det Europæiske Råds samling i Strasbourg den 9. december 1989 af stats- eller regeringscheferne for elleve medlemsstater, anføres det bl.a. i punkt 7, første afsnit, første punktum, punkt 7, andet afsnit, punkt 17, første afsnit, og punkt 18, tredje led:»7. Etableringen af det indre marked skal føre til en forbedring af arbejdstagernes leve- og arbejdsvilkår inden for Det Europæiske Fællesskab (. . .).Denne forbedring skal desuden om fornødent indebære en udvikling af visse aspekter af arbejdsmarkedslovgivningen, såsom procedurerne ved kollektiv afskedigelse og i forbindelse med konkurs.(. . .)17. Informationen og høringen af arbejdstagerne samt disses medindflydelse skal udbygges på passende vis under hensyntagen til gældende praksis i de forskellige medlemsstater.(. . .)18. Denne information, høring og medindflydelse skal gennemføres i god tid, især i følgende tilfælde:(- . . .)(- . . .)- i forbindelse med kollektive afskedigelser(- . . .)«;(7) det er derfor nødvendigt at fremskynde denne tilnærmelse på et stadigt stigende niveau i henhold til artikel 117 i traktaten;(8) ved beregningen af det antal afskedigelser, der er fastsat i definitionen af kollektive afskedigelser i dette direktiv, bør andre former for opsigelse af arbejdskontrakten, der finder sted på arbejdsgiverens initiativ, sidestilles med afskedigelser, hvis antallet af afskedigelser udgør mindst fem;(9) dette direktiv bør i princippet ligeledes finde anvendelse på kollektive afskedigelser, der skyldes, at en virksomheds aktiviteter standses som følge af en retsafgørelse;(10) medlemsstaterne bør kunne give arbejdstagernes repræsentanter mulighed for at anmode om ekspertbistand som følge af den teknisk komplicerede karakter af de spørgsmål, som informationen og høringen kan vedrøre;(11) det bør sikres, at arbejdsgivernes forpligtelser med hensyn til information, høring og underretning gælder, uanset om beslutningen om kollektive afskedigelser træffes af arbejdsgiveren eller af en virksomhed med bestemmende indflydelse, som arbejdsgiveren er en del af;(12) medlemsstaterne bør sikre, at arbejdstagernes repræsentanter og/eller arbejdstagerne har adgang til administrative og/eller retslige procedurer, der gør det muligt at sikre overholdelsen af forpligtelserne i dette direktiv;(13) dette direktiv bør ikke berøre medlemsstaternes forpligtelser med hensyn til de i bilag I, del B, anførte gennemførelsesfrister -UDSTEDT FØLGENDE DIREKTIV:AFDELING I Definitioner og anvendelsesområde Artikel 1 1. I dette direktiva) forstås ved kollektive afskedigelser sådanne afskedigelser, som foretages af en arbejdsgiver af en eller flere grunde, som ikke kan tilregnes arbejdstageren selv, når antallet af afskedigelser efter medlemsstaternes valg udgør:i) enten inden for et tidsrum af 30 dage:- mindst 10 i virksomheder, som normalt beskæftiger over 20 og færre end 100 arbejdstagere- mindst 10 % af antallet af arbejdstagere i virksomheder, som normalt beskæftiger mindst 100 og højst 300 arbejdstagere- mindst 30 i virksomheder, som normalt beskæftiger mindst 300 arbejdstagereii) eller inden for et tidsrum af 90 dage, mindst 20, uanset hvilket antal arbejdstagere virksomheden normalt beskæftigerb) forstås ved repræsentanter for arbejdstagerne, de repræsentanter for arbejdstagerne, som har denne funktion i henhold til lovgivning eller praksis i medlemsstaterne.Ved beregningen af antallet af afskedigelser efter første afsnit, litra a), sidestilles med afskedigelse opsigelser af arbejdskontrakter, som foretages af en arbejdsgiver af en eller flere grunde, som ikke kan tilregnes arbejdstageren selv, forudsat at antallet af afskedigelser udgør mindst fem.2. Dette direktiv finder ikke anvendelse på:a) kollektive afskedigelser foretaget inden for rammerne af arbejdskontrakter, der er indgået for et bestemt tidsrum eller med henblik på en bestemt arbejdsopgave, medmindre afskedigelserne foretages, før de pågældende kontrakter er udløbet eller opfyldtb) arbejdstagere i den offentlige administration eller i virksomheder under offentlig ret (eller i de medlemsstater, hvor dette begreb ikke kendes, i tilsvarende enheder)c) besætninger på søgående skibe.AFDELING II Information og konsultation Artikel 2 1. Når arbejdsgiveren påtænker at foretage kollektive afskedigelser, er vedkommende forpligtet til i tilstrækkelig god tid at indlede konsultationer med arbejdstagernes repræsentanter med henblik på at nå frem til en aftale.2. Konsultationerne skal i det mindste dreje sig om mulighederne for at undgå eller begrænse de kollektive afskedigelser samt for at afbøde følgerne af disse ved hjælp af sociale ledsageforanstaltninger, der navnlig tager sigte på støtte til omplacering eller omskoling af de afskedigede arbejdstagere.Medlemsstaterne kan bestemme, at arbejdstagernes repræsentanter kan anmode om bistand fra eksperter i overensstemmelse med national lovgivning og/eller praksis.3. For at gøre det muligt for arbejdstagernes repræsentanter at fremsætte konstruktive forslag er arbejdsgiveren forpligtet til i tilstrækkelig god tid under konsultationerne:a) at give dem alle relevante oplysninger, ogb) under alle omstændigheder at give dem skriftlig meddelelse om:i) årsagerne til de påtænkte afskedigelserii) hvor mange arbejdstagere der skal afskediges, og hvilke kategorier de tilhøreriii) hvor mange arbejdstagere der normalt beskæftiges, og hvilke kategorier de tilhøreriv) i hvilket tidsrum de påtænkte afskedigelser skal finde stedv) hvilke kriterier der tænkes anvendt til at udvælge de arbejdstagere, der skal afskediges, for så vidt det ifølge national lovgivning og/eller praksis er arbejdsgiveren, der har beføjelse hertilvi) efter hvilken metode en eventuel afskedigelsesgodtgørelse tænkes beregnet, når der er tale om en anden godtgørelse end den, der er fastsat i national lovgivning og/eller praksis.Arbejdsgiveren skal sende en genpart af i det mindste den i første afsnit, litra b), nr. i) til v), nævnte skriftlige meddelelse til den kompetente offentlige myndighed.4. De forpligtelser, der er fastsat i stk. 1, 2, og 3, finder anvendelse, uanset om beslutningen om kollektive afskedigelser træffes af arbejdsgiveren eller af en virksomhed med bestemmende indflydelse, som arbejdsgiveren er en del af.Når der fremsættes påstand om brud på kravene om information, høring og underretning efter dette direktiv, kan arbejdsgiveren ikke gøre gældende, at den virksomhed, der har truffet beslutning om de kollektive afskedigelser, ikke har givet ham den nødvendige information.AFDELING III Fremgangsmåde for kollektiv afskedigelse Artikel 3 1. Arbejdsgiveren er forpligtet til skriftligt at meddele den kompetente offentlige myndighed enhver plan om kollektiv afskedigelse.Medlemsstaterne kan dog fastsætte, at arbejdsgiveren i tilfælde af påtænkt kollektiv afskedigelse, der skyldes standsning af en virksomheds aktiviteter som følge af en retsafgørelse, ikke skal give den kompetente offentlige myndighed skriftlig meddelelse, medmindre denne anmoder herom.Meddelelsen skal indeholde alle relevante oplysninger om den planlagte kollektive afskedigelse og om de i artikel 2 fastsatte forhandlinger med arbejdstagernes repræsentanter, navnlig årsagerne til afskedigelserne, antallet af arbejdstagere, der skal afskediges, antallet af arbejdstagere, der normalt beskæftiges, samt over hvilken periode det forudses, at afskedigelserne skal finde sted.2. Arbejdsgiveren er forpligtet til at fremsende en genpart af den i stk. 1 nævnte meddelelse til arbejdstagernes repræsentanter.Arbejdstagernes repræsentanter kan fremsende deres eventuelle bemærkninger til den kompetente offentlige myndighed.Artikel 4 1. Planlagte kollektive afskedigelser, som er meddelt den kompetente offentlige myndighed, får virkning tidligst 30 dage efter den i artikel 3, stk. 1, fastsatte meddelelse, med forbehold af de bestemmelser, der gælder for individuelle rettigheder med hensyn til opsigelsesvarsler.Medlemsstaten kan give den kompetente offentlige myndighed mulighed for at forkorte den i første afsnit omhandlede frist.2. Den kompetente offentlige myndighed skal benytte den i stk. 1 omhandlede frist til at søge løsninger på de problemer, som de påtænkte kollektive afskedigelser rejser.3. Er den i stk. 1 omhandlede oprindelige frist kortere end 60 dage, kan medlemsstaten give den kompetente offentlige myndighed mulighed for at forlænge den oprindelige frist indtil 60 dage efter meddelelsen, når der er risiko for, at der ikke inden for den oprindelige frist kan findes en løsning på de problemer, som de planlagte kollektive afskedigelser rejser.Medlemsstaterne kan give den kompetente offentlige myndighed mulighed for yderligere forlængelser.Arbejdsgiveren skal underrettes om forlængelsen og om begrundelsen herfor inden udløbet af den i stk. 1 fastsatte oprindelige frist.4. Medlemsstaterne er ikke forpligtet til at anvende denne artikel på kollektive afskedigelser, der skyldes standsning af en virksomheds aktiviteter som følge af en retsafgørelse.AFDELING IV Afsluttende bestemmelser Artikel 5 Dette direktiv berører ikke medlemsstaternes mulighed for at anvende eller indføre love eller administrative bestemmelser, som er gunstigere for arbejdstagerne eller at tillade eller fremme anvendelsen af overenskomstmæssige bestemmelser, der er mere gunstige for arbejdstagerne.Artikel 6 Medlemsstaterne sikrer, at arbejdstagernes repræsentanter og/eller arbejdstagerne har adgang til administrative og/eller retslige procedurer, der gør det muligt at sikre overholdelsen af de forpligtelser, der er fastsat i dette direktiv.Artikel 7 Medlemsstaterne meddeler Kommissionen teksten til de vigtigste nationale retsforskrifter, som de har udstedt eller udsteder på det område, der er omfattet af dette direktiv.Artikel 8 1. De i bilag I, del A, anførte direktiver ophæves, dog uden at medlemsstaternes forpligtelser med hensyn til de i bilag I, del B, anførte gennemførelsesfrister berøres heraf.2. Henvisninger til de ophævede direktiver gælder som henvisninger til nærværende direktiv og læses i henhold til den i bilag II anførte sammenligningstabel.Artikel 9 Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.Artikel 10 Dette direktiv er rettet til medlemsstaterne.Udfærdiget i Bruxelles, den 20. juli 1998.På Rådets vegneW. MOLTERERFormand(1) EFT C 210 af 6. 7. 1998.(2) EFT C 158 af 26. 5. 1997, s. 11.(3) EFT L 48 af 22. 2. 1975, s. 29. Direktivet er ændret ved direktiv 92/56/EØF (EFT L 245 af 26. 8. 1992, s. 3).(4) EFT C 13 af 12. 2. 1974, s. 1.BILAG I DEL A Ophævede direktiver (jf. artikel 8) Rådets direktiv 75/129/EØF og efterfølgende ændring:Rådets direktiv 92/56/EØF.DEL B Liste over frister for gennemførelse i national lovgivning(jf. artikel 8) >TABELPOSITION>BILAG II >TABELPOSITION>

Summary:
Kollektive afskedigelser: information til og høring af ansatte
Kollektive afskedigelser: information til og høring af ansatte
RESUMÉ AF:
Rådets direktiv 98/59/EF om tilnærmelse af EU-landenes lovgivninger vedrørende kollektive afskedigelser
HVAD ER FORMÅLET MED DIREKTIVET?
Det kræver, at arbejdsgivere informerer og hører de ansattes repræsentanter i tilfælde af kollektive afskedigelser*.
Det specificerer de punkter, som disse høringer skal dække, og den information, som arbejdsgiveren skal give.
Det fastsætter også proceduremæssige regler for kollektive afskedigelser.
HOVEDPUNKTER
              
Direktivet finder ikke anvendelse på:
kollektive afskedigelser foretaget inden for rammerne af arbejdskontrakter, der er indgået for et bestemt tidsrum eller med henblik på en bestemt arbejdsopgave, medmindre afskedigelserne foretages, før de pågældende kontrakter er udløbet eller opfyldt
arbejdstagere i den offentlige administration eller i virksomheder under offentlig ret.
Derudover er de ansattes rettigheder, når ejerskabet af en virksomhed ændres, eller virksomheden bliver insolvent, dækket af andre EU-regler.
Konsultationer
Enhver arbejdsgiver, der overvejer kollektive afskedigelser, skal afholde konsultationer med arbejdstagernes repræsentanter i god tid med henblik på at nå frem til en aftale. Konsultationer skal mindst dække mulighederne for at:
undgå eller begrænse de kollektive afskedigelser og
afbøde følgerne af disse ved hjælp af sociale ledsageforanstaltninger, der navnlig tager sigte på støtte til omplacering eller omskoling af de afskedigede arbejdstagere.
Det europæiske samarbejdsudvalg forbedrer arbejdstageres rettigheder til information og grænseoverskridende høring inden for virksomheder, der driver forretning på tværs af EU.
Information, som arbejdsgiveren skal give
EU-landene kan indføre foranstaltninger, der giver arbejdstagernes repræsentanter mulighed for at anmode om ekspertbistand i henhold til de nationale regler. Arbejdsgiveren skal give arbejdstagernes repræsentanter alle relevante oplysninger under konsultationerne og skal give dem skriftlig meddelelse om følgende:
årsagerne til de påtænkte afskedigelser
i hvilket tidsrum afskedigelserne skal finde sted
hvor mange arbejdstagere, der normalt beskæftiges, og hvilke kategorier de tilhører
hvor mange arbejdstagere, der skal afskediges, og hvilke kategorier de tilhører
hvilke kriterier, der bruges til at udvælge de arbejdstagere, der skal afskediges
den metode, der bruges til at beregne kompensation (hvor det er relevant).
Fremgangsmåde for kollektiv afskedigelse
Arbejdsgiveren skal følge denne fremgangsmåde:
Give den kompetente offentlige myndighed skriftlig meddelelse om enhver plan om kollektiv afskedigelse. Denne meddelelse skal indeholde alle relevante oplysninger om den planlagte kollektive afskedigelse og de afholdte konsultationer, undtagen metoden, der bruges til beregning af kompensation.
Når de ansatte er besætningsmedlemmer på et søgående skib, skal arbejdsgiveren meddele myndighederne i det land, hvor skibet er registreret.
Sende en kopi af meddelelsen til arbejdstagernes repræsentanter, som kan fremsende bemærkninger til den kompetente offentlige myndighed.
Kollektive afskedigelser får virkning — tidligst — 30 dage efter meddelelsen. Den kompetente offentlige myndighed benytter denne periode til at søge løsninger.
EU-lande kan give den offentlige myndighed mulighed for at reducere denne periode eller forlænge den til 60 dage efter meddelelsen i tilfælde, hvor problemerne ikke kan løses i den første periode. Der kan gives mulighed for yderligere forlængelser.
Arbejdsgiveren skal underrettes om enhver forlængelse og om begrundelsen herfor inden udløbet af den oprindelige frist.
HVORNÅR GÆLDER DIREKTIVET FRA?
              
Det har været gældende siden den 1. september 1998.
BAGGRUND
              
For yderligere oplysninger henvises til:
»Medarbejderindflydelse — Kollektive afskedigelser« på Europa-Kommissionens websted.
* VIGTIGE BEGREBER
              
Kollektive afskedigelser: En situation, hvor en arbejdsgiver træffer en beslutning om at afskedige en gruppe af medarbejdere.
HOVEDDOKUMENT
            
Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser (EFT L 225 af 12.8.1998, s. 16-21)
Efterfølgende ændringer af direktiv 98/59/EF er blevet integreret i grundteksten. Denne konsoliderede udgave har ingen retsvirkning.
seneste ajourføring 04.12.2016